'Skieter' pleeg glo selfmoord in polisieselle | Maroela Media
'n 30-jarige man wat oor die naweek in hegtenis geneem is nadat hy glo op sy bure in Mosselbaai in die Wes-Kaap losgebrand het, het vermoedelik in die aanhoudingselle van die dorp se polisiestasie selfmoord gepleeg.
Kapt. Malcolm Pojie, polisiewoordvoerder, het aan Maroela Media gesê die man, wie se naam weerhou word totdat sy naasbestaandes van sy dood ingelig is, is Sondagaand in hegtenis geneem ná 'n skietery in Highstraat.
"Die man het glo sy buurman, dié se vrou én hul tienerdogter geskiet en gewond. Hy is kort ná die skietery op aanklag van moord in hegtenis geneem," het Pojie gesê.
Pojie het gesê die gesinslede is met veelvoudige skietwonde na 'n hospitaal geneem, maar is intussen weer ontslaan. "Die man is na die aanhoudingselle van die polisiestasie geneem. Sy liggaam is egter Maandagoggend in die sel aangetref. Hy het hom glo aan sy eie hemp opgehang."
Die polisie doen 'n geregtelike doodsondersoek. Die motief vir die skietery is tans onbekend en word ondersoek.
Sterk hemp gewees………………………
Aangekla v moord maar die persone is in die hospitaal?
Ja baie vaag!
Ek kry soms die gevoel dat die koerante net publiseer om te se ons het dit 1ste geplaas eerder as om n bietjie te wag en 100% seker te maak van beter inligting.